Eleki Krónika – 2006. május

A huszonötödik Békés Megyei Nemzetiségi Klubtalálkozó ELEKEN
Ez év májusának utolsó szombatján került megrendezésre a XXV. Békés Megyei Nemzetiségi Klubtalálkozó, melynek városunk ad otthont minden évben. Ez történt május 27-én Eleken a “Reibel Mihály” Művelődési Központban.
Reggel 8 órától 9 óráig gyülekeztek a helyi és megyebéli klubok és dalkörök, táncegyüttesek, melyet a vezetőkkel történő rövid technikai megbeszélés követett. A csoportokat már terített asztal frissen sült pogácsával várta. Ezután a művelődési központ előtti téren rövid hírverő-hívogató tánccal  adta hírül a város lakosságának az eseményt, melyet invitálásnak is szántak. A Művelődési Központ nagytermében  Árgyelán György az intézmény -igazgatója köszöntötte a közel 250 résztvevőt, majd Pluhár László Elek Város polgármestere üdvözölte a jelenlévőket.Tolnai Péter  a  Békés Megye Képviselőtestülete Nemzetiségi Etnikai Kisebbségi Bizottságának elnöke nyitotta meg a rendezvényt. Ezután a helyi és a vendégegyüttesek bemutatkozása következett , mely  produkciókat ,Tolnai Péter elnök és Pluhár László Elek város polgármestere oklevéllel és ajándékkal ismert el valamennyi csoportnak és műsort adó egyénnek. Öszesen 25 produkcióban gyönyörködhettünk . A délelőtt befejezéseként közös ebéden vettek részt a jelenlévők.  Hagyománnyá vált, hogy ezen a napon táncolják ki az április utolsó éjszakáján állított /dugott, ültetett - tájanként változó elnevezések/ májusfát. Ez alkalommal a művelődési központ előtti májusfát táncolták ki a megye nemzetiségi kisebbségeinek képviselői - igen jó hangulatban. Tudjuk mi, hogy bizonyos idő után egyes rendezvények /sorozatok/ - úgymond - elfáradnak, kihűlnek, érdektelenné is válhatnak. Ám, ha az idei rendezvényt vizsgálgatjuk megállapítható, hogy a közel 3 évtized alatt a programok csak gazdagodtak, színesedtek, így jogos a remény arra, hogy 2007-ben - immár 26. alkalommal - ismét együtt láthatjuk Eleken a megye nemzetiségi kisebbségi klubjait, táncegyütteseit, csoportjait. Ezt  Árgyelán György igazgató mondta zárszavában , amikor külön megköszönte az elmúlt három évtized közreműködőinek munkáját. 
Külön kiemelte Nyisztor György,Topa Sándorné és Nádor Mária munkáját. Ezt követően a művelődési központ nagytermében táncházzal folytatódott és fejeződött be a rendezvény a kora esti órákban. A rendezvényt támogatta
- Békés Megye Képviselő- testülete Nemzetiségi, Etnikai és Kisebbségi Bizottsága.
Találkozunk legközelebb a XXVI. Békés megyei Nemzetiségi Klubtalálkozón - újra Eleken 2007. május utolsó hétvégéjén.
Árgyelán Erzsébet

Mit ünnepelünk Pünkösd napján?
A pünkösdi ünnepkör - Áldozócsütörtök
A húsvétot követő negyvenedik nap áldozócsütörtök, Krisztus mennybemenetelének napja. Neve onnan ered, hogy az évi egyszeri áldozás határidejéül az egyház ezt a napot szabta. Sok helyen ez a gyerekek elsőáldozásának napja is.
Mit ünneplünk Pünkösdkor?
Pünkösd a húsvétot követő ötvenedik nap, mozgó ünnep, neve a görög pentekosztész 'ötvenedik' szóból ered. Eredetileg a zsidó nép ünnepe, előbb a befejezett aratást, később pedig a Sínai-hegyi törvényhozást (ekkor kapta Mózes Istentől a törvényeket kőtáblákon) ünnepelték a Pészah szombatját követő ötvenedik napon Sabouthkor.  A keresztény egyházi ünnep története a következő: Krisztus mennybemenetele után, az ötvenedik napon az apostolok összegyűltek, majd hatalmas zúgás, szélvihar támadt, s a szentlélek lángnyelvek alakjában leszállt a tanítványokra. "És mikor a pünkösd napja eljött, mindnyájan egy akarattal együtt valának. És lőn nagy hirtelenséggel az égből mintegy sebesen zúgó szélnek zendülése, és eltelé az egész házat, ahol ülnek vala. És megjelentek előttük kettős tüzes nyelvek, és üle mindenikre azok közül. És megtelének mindnyájan Szent Szellemmel, és kezdének szólni más nyelveken, amint a Szellem adta nékik szólniuk." (Csel 2:1�4)
Ekkor Péter prédikálni kezdett, beszédére sokan figyeltek, követték, megalakultak az első keresztény gyülekezetek. Pünkösd tehát az egyház születésnapja is.
arlan

Városi gyermeknap
Május utolsó vasárnapján a művelődéi központban került megrendezésre a városi gyermeknap. Az esős, hideg idő ellenére is majd’ száz gyermek vett részt a programon. A nap folyamán több száz kindertojás és egyéb ajándéktárgy talált gazdára. A program ideje alatt lehetőség volt gyöngyfűzésre, gipszfestésre. Ezen kívül a gyermekek sorvesenyen,bátorságpróbán is részt vehettek. A rendezvényen színvonalas műsort nyújtott az Elek Táncegyüttes és a Jump&Fitt aerobic csoport. A rendezvény végén Dr. Heim Lajosné alpolgármester és Árgyelán György igazgató adták át a díjakat a nyerteseknek. A gyermeknapi versenyeken az alábbi eredmények születtek: Miss Elek Junior-1. Szentgáli Gréta, 2. Fodor Nóra, 3. Kászián Alexandra, 4. Budai Daniella, 5. Trucz Amanda, Különdíjas: Mazán Erika, Halasi Daniella. Mr. Elek Junior-1. Nedró Péter, 2. Zalai Kristóf, 3. Szűcs Máté, 4. Veres Roland, 5. Bíró Bertold. 
Tátika-1.Csajosztag, 2. Szűcs Vivien, 3.Hőgye Gizella-Farkas Andrea-Ürmös Bianka. Fodrászverseny-1.Mazán Izabella, 2.Szentgáli Gréta, 3. Fodor Nóra.
Árgyelán Erzsébet

Újabb nyertes!
A Nemzeti Kulturális Örökség Minisztériuma az alábbi levelet juttatta el az eleki Polgármesteri Hivatalhoz.
A Miniszterelnöki Hivatal és az 1956-os emlék évet előkészítő Emlékbizottság megbízásából a Nemzeti Kulturális Örökség Minisztériuma által kiírt pályázatra 441 pályamunka érkezett. A szakmai bizottság ebből 387 pályamunkát tartott támogatásra alkalmasnak.
Elek városa ismét, mint már többször az idők folyamán 100 000 Ft-ot nyert a pályázaton.
Lantos Mihályné

Választási eredmények
BÉKÉS megye 02 .számú egyéni választókerületi eredménye (GYULA)

	Jelölt neve	Jelölő szervezet(ek)	Kapott érvényes szavazat	%
1	Dr.Perjési Klára	MSZP	15 975	52,10
2	Tóth Imre	FIDESZ-KDNP	14 685	47,90
A választókerületben a választás érvényes, eredményes. 

A szavazókörök eredményei (ELEK). Érvényes szavazatok száma jelöltenként
1-es szavazókör, KÉTEGYHÁZI ÚT 91. III.ÓVODA 1. terem
Dr. Perjési Klára	MSZP	146
Tóth Imre	FIDESZ-KDNP	170

2-es szavazókör, KÉTEGYHÁZI ÚT 20. II. ÓVODA
Dr. Perjési Klára	MSZP	181
Tóth Imre	FIDESZ-KDNP	244

3-as szavazókör, KÉTEGYHÁZI ÚT 91. III.ÓVODA 2. terem
Dr. Perjési Klára	MSZP	193
Tóth Imre	FIDESZ-KDNP	203

4-es szavazókör, SZENT ISTVÁN UTCA 14. ISKOLA
Dr. Perjési Klára	MSZP	208
Tóth Imre	FIDESZ-KDNP	223

5-ös szavazókör, KOSSUTH U. 13. MŰV. HÁZ
Dr. Perjési Klára	MSZP	200
Tóth Imre	FIDESZ-KDNP	248

6-os szavazókör, LÖKÖSHÁZI ÚT 50. IV. ÓVODA
Dr. Perjési Klára	MSZP	231
Tóth Imre	FIDESZ-KDNP	241

Testületi ülésről
A képviselő-testület soron következő ülését 2006. április 27.-én tartotta. Pluhár László Úr köszöntötte a megjelenteket, majd javaslatot tett a jegyzőkönyv hitelsítőkre – Völgyesi István és Dr. Kurucz Béla személyére. A testület egyhangúan elfogadta a javaslatot. Ezután a Polgármester Úr a lejárt határozatokkal kapcsolatos előterjesztése hangzott el. A napirendek előtti felszólalásban: szót kért Gál Attila képviselő – azután érdeklődött, hogy miért került sor Turóczy András alpolgármester munkájának felfüggesztésére? Pluhár László Úr megindokolta az okokat. Turóczi András megindokolta, hogy miért nem történt meg időben a vagyoni nyilatkozatának leadása. Sérelmezte, hogy az elmúlt évben is volt hasonló helyzet – egyforma mércével kell mérni a törvényt be kell tartani.
Többen szóltak a kérdéshez Dr. Kurucz Béla és Rédei Zoltán is, aki azt kérdezte, hogy miért bűn ez? Pluhár László válaszában megfogalmazta, hogy aki a kötelezettségét elmulasztja, törvénysértést követ el. Az alpolgármester munkáját a polgármester irányítja. Ő dönt arról, hogy milyen hatásköröket biztosít. Nem kívánja visszavonni a döntését, mivel megalapozott, jogszerű.
Amiben dönteni kellett volna a tisztelt testületnek:
- Költségvetési rendelet végrehajtásának megalkotása.
- Könyvelési csoport létrehozásának létrehozásának lehetősége.
- Intézményvezetők érdekeltségi rendszerének bevezetése.
- Luxusadó megalakítása.
- Lakásrendelet módosítása.
- Szilárd hulladék elszállításának lehetősége.
- Bejelentések, belső ellenőri jelentések.
- 400 K woltos távvezeték munkáinak előterjesztése.
- Eleki Víz és Csatornamű beadványa.
- Vendéglátóegység további hasznosítása.
- Újságárusító pavilonok terjeszkedése.
- Az Ügyrendi Bizottság javaslata a Pénzügyi Bizottságnál beállt kérdések tisztázására.
- Majd ingatlan és szociális ügyek tárgyalása következett.
- Niedermayer Ernő Úr sérelmezte, hogy ami anyagot megkaptak azt nem tudják hasznosítani, „nem tud elmenni rajta”.
- Javasolta, hogy a Nyugdíjas Egyesület számoljon el a pénzzel. Mire fordították?
-A szavazás eredménye: az egyéni indítvány nem kapott többséget.
- Nánási Mihály képviselő név szerinti szavazást kért, mivel igen zajos volt a szavazás. (Az eredmény 8-8 volt)
- Szóba került a közbeszerzési eljárás elkezdése:
- A zárda épületének, a Lökösházi úti épület és a 10 utca útjainak javítása érdekében mintegy 180 millió Ft van a feladatok megoldására.
- Dr. Heimné hozzászólásban azt ecsetelte, hogy a város lakossága azt várná el, hogy mindenki a lelkiismerete szerint döntsön. Nevetséges ami itt, a város testületében történik. Jó lenne végig gondolni, hogy az eskü mihez köt bennünket, miért dolgozunk? A településért.
Singer Ferenc kiemelte, hogy józan gondolkodással a 8-9 millió Ft sorsáról is lehetne dönteni. Nem érti, hogy ha az egyik oldalról történik kivonulás az nem baj, ha másik oldalról, az baj.
Dr. Kurucz Béla arra hívta fel a figyelmet, hogy az eskü szerint Elekért fognak dolgozni. Hiúságból nem lehet megegyezni.
Niedermayer Ernő még mindig kérte, hogy nézzék meg, beszéljék meg a nyugdíjas egyesület kiadásait.
- Nánási Mihály képviselő azt hangsúlyozta, hogy a mellékesek mellett tárgyalni kellene az anyagot.
- Klemm István kérte, hogy az SZMSZ ügyben tegyenek lépéseket.
- Miután a képviselők nem tudtak megegyezni, az ülés befejeződött.
Az egyéb kérdéseket a további rendkívüli üléseken tárgyalták meg. 
Lantos Mihályné

Tuning autók Eleken
A városi gyermeknap keretein belül először került sor Eleken a Viharsarki Tuning Klub autó-bemutatójára. A kiállításon számos teljesen feltuningolt és még készülő autó is felsorakozott. Kiemelkedően szép volt a Citroen C4, az Opel Astra Classic 2, az Opel Calibra, és a VW Golf 3. A rossz idő ellenére nagyon sok érdeklődőt vonzottak a művelődési ház parkolójában megrendezett bemutatóra a szemet gyönyörködtető gépkocsik. A nagy érdeklődésre való tekintettel a szervezők ígéretet tettek egy augusztusi ismétlésre. Akit bővebb információ érdekel a VS Tuning Club-ról látogasson el a www.vstuningclub.hu weboldalra, vagy érdeklődjön az eleki tagoknál. 
Árgyelán Erzsébet 

Szabó Katalin Zsófia: Üvölt a tavasz…

Üvölt a tavasz, szívemben a nyár,
és mégis lelkemben kiált a tél.
S csak ordít millió madár,
és némán hallgat a nagy úr, a szél.
Oh, ez nem az a tavasz, nem lehet,
ez még nem lehet, hogy már az legyen.
Nem az, amikor boldogan jártunk,
csalfa lelkünk ragyogva szállt,
s nem ismertünk semmi határt.
Már ködbe vész a nyomunk s a lábunk.

Gyilkos hangok zúznak egy elhantolt
és eltemetett nyarat. Meggyaláznak.
Hordanak, mint köpenyt, mely elvarrott,
és százszor újra vart. Megutálnak.
Oh, ez még nem az az édes tavasz,
mely a nyárnak helyet égetett,
s talán az nem is létezett…
Oh, ez egy másik, de fájó tavasz. 

Események a Román Általános Iskolában
Az előzetes bejelentés alapján Nisu Cornel igazgató úr szívélyesen fogadott, és az alábbiakról kaptam tájékoztatást:
- március 27.-31.-e között rendezték meg a már hagyományossá vált Román Hetet. Mindennap más-más versenyre került sor, volt mesemondó-verseny, fogalmazás a nagyoknak és tollbamondás a  kicsiknek. A szabadidős tevékenységből is versenyeztek a tanulók, ilyen volt az ének és a néptánc verseny. Az eredményhirdetésre a hét végén került sor, ahol minden gyermek 1-1 csokit kapott, de a legügyesebbek a tollnak, a vonalzónak, a tolltartónak örülhettek. A Román Hét fő támogatója a Diákönkormányzat volt.
- Pihenő időre is sor került a tavaszi szünetben, amely április 13-tól-18-ig tartott.
- Április 23.-án (1 héttel a magyar után) volt  a Román Húsvét. Még az ünnep előtt minden tanuló 3-3 db Kindertojást kapott ajándékba Elek Város Önkormányzatától, melyet ezúton is megköszöni az igazgató úr a tanulók nevében. Az ünnep utáni nap tanítási szünet volt, így tisztelték meg az ünnepet.
- április 22.-én Lőkösházán részt vettek a „Barátság Kupa” focimérkőzésen, ahova a 7.-8. osztályosok  neveztek be. Bár győzelem nem volt, de a részvétel a fontos, mely a mozgás és a barátság jegyében zajlott.
- április 28-29-30.-án a testvériskolák tanulói és tanárai látogattak Elekre, a Radványi György középiskola meghívására. Igazgató úr segítségét is kérték egy román csoport felkarolására, tolmácsolásra.
- május 20.-án Cercea Elisei 6.osztályos tanuló részt vesz az országos mesemondó versenyen, melyet Békéscsabán rendeznek meg.
- május 26.-án a gyermekeket köszönti az iskolavezetés. Részükre színes, változatos programokat szerveznek és már támogatók is jelentkeztek: a Román Kisebbségi Önkormányzat és Duma Annamária személyében.
Befejezésül tájékoztatott igazgató úr a ballagás és az tanévzáró ünnepély időpontjáról, mely 
június 17-én 830 órakor kerül megrendezésre, de erről részletesen beszámolunk a júniusi számban.
Nádor Mária

Egy mozgalmas hét után
Ez év áprilisának utolsó hete igen mozgalmas volt a helyi középiskola számára, hisz ezekben a napokban rendeztek itt országos versenyt, fordított
napot, sportnapot, illetve testvériskolák találkozóját is!
Április 24-26. között a középiskola volt a helyszíne /először/ a vadász és vadtenyésztők országos versenyének, ahol a következő eredmények születtek:
1. Csongrád, 2. Elek, 3. Eger /csapatban/, egyéniben: 1. Vajas Imre /Csongrád/, 2. Kasper Máté /Csongrád/, 3. Szilágyi Antal /Csongrád/. Egyéniben a legjobb eleki tanuló, Szatmári László lett, mert ő az ötödik
helyen végzett. /A verseny magas színvonalát azzal is lehetne bizonyítani, hogy minden versenyző megkapta a szakmunkás-bizonyítványát!/ Az elméleti vizsgák a középiskolában zajlottak, a gyakorlatiak pedig a
gyulai erdei iskolában, ahol szerepelt pl. trófeavizsgálat, vadfelismerés, de lövészet is. Ma Magyarországon öt helyen oktatják a vadász, illetve vadtenyésztő szakmákat: Csongrád, Eger , Mátészalka, Szőcsénypuszta, illetve Elek is. Mindenképpen jól szerepeltek az eleki tanulók /Bíró Károly, Börcsök János, Szatmári László, Vég László/ , hisz a 16 fős mezőnyben mindent megtettek,
amit tehettek. Gratulálunk a győzteseknek és a szervezőknek! Április 27-28-án kerültek megrendezésre az úgynevezett Radványi-diáknapok, mely során megválasztották a diákigazgatót /az idén Oszlács Gizella, 12. C./, megemlékeztek Radványi György halálának 10. évfordulóján /R.T./,
fordított napot tartottak, sportvetélkedőket rendeztek, de színházi előadásokat is láthattak az érdeklődők. Április 28-30-án pedig a középiskola vendégei voltak a testvériskolák. Az idén több mint 100-an érkeztek Borossebesről, Facsádról és Turnu-Severinből
/Románia/, illetve Nagykaposról /Szlovákia/, a francia csoport valószínűleg
szeptemberben fog vendégeskedni Eleken. A találkozó megnyitóján Zámbó András igazgató méltatta a rendezvény
jelentőségét, külön kiemelve, hogy az uniós tagság megkönnyíti a kapcsolattartást, majd részletesebben beszélt az eleki középiskoláról. /Jelen volt Pluhár László polgármester is, aki a felnőtt kísérőknek mutatta
be a várost./ Utána a vendégek Elek múltjával és jelenével ismerkedtek / a diákoknak R.T.
beszélt Elek történetéről/, mely során megnézték a római katolikus templomot, a német és a román tájházakat, melyeket Szelényi Ernő, Szelezsán
János és Nisu Cornél mutattak be. /Ezen a napon Campan Romulus volt a tolmács, másnap pedig Antal József./ Másnap délelőtt az iskola tangazdaságában játékos sportversenyt rendeztek, a felnőttek pedig a környék kertészeteivel, gazdálkodóival ismerkedtek. A délutáni és esti program pedig gyulai és szegedi városnézéssel folytatódott. /Szegeden még egy színházlátogatás is szerepelt /Mozart táncok/. A vasárnapi
hazautazás előtt pedig még a gyulai piacra is ellátogattak a vendégek. A következő hét is elég mozgalmasan telt el, hisz május 5-én a végzős diákok
szokásos módon, hintós, zenés felvonulással elköszöntek a város lakosságától, május 6-án pedig elballagtak. Az idén is megkoszorúzták a millecentenáriumi kopjafát és a Radványi-emléktáblát az iskolában. Ebben az évben Szatmári László joga volt, hogy vigye a bölcs baglyot jelképező
díszbotot. A ballagást
megtisztelte jelenlétével: Pluhár László polgármester, Turóczy András alpolgármester és Tolnai Péter megyei képviselő. A sportcsarnokban Singer Ferenc igazgatóhelyettes többek között arról beszélt a ballagóknak, hogy a tanulás nem ért véget, hisz csak ezután kell megtanulni pl azt, mit kell tennie egy feleségnek. Ezek után ki fog derülni, a szónak súlya van, mert mások nem lesznek olyan elnézők, mint pl. a tanárokhoz iskolában. Az ideje nem járt le senkinek, sőt csak most fog kezdődni. Eddig mindenki csak kapott, ezek után már adnia is kell! Fontos lesz a felelősség, hisz pl. az ország sorsa a most ballagóktól is függ.
Rapajkó Tibor

Aki tud, segítsen…..
Május utolsó vasárnapja, gyermeknap, ünnep. Köszöntjük gyermekeinket, unokáinkat. A gyermekkor álma, világa, hangulata, szépsége, varázsa soha nem tér vissza. Minden gyermek életének azon időszaka, amikor a szülők, békét, nyugalmat adó szárnyai alatt élhetnek. Minden gyermeknek született joga, a szerető család, a vidám futkározás, a játék, a tanulás. Felmerül bennünk a kérdés: mit teszünk a városunkban élő beteg gyerekekért? Csak sajnálkozunk? A Pöltemberg utcában jártam, egy beteg kisfiút Kevinkét, látogattam meg. A kislánynak látszó, fiatal édesanya, így mesél életükről, szemében, könnyek csillognak.  Mi is nagy szeretettel vártuk első kisfiúnkat. De nekünk nem sikerült, sírja el magát. Kevinke agyvérzéssel született. Az agykárosodása miatt, szinte mindene megsérült. Most 6 éves, de nem lát, nem hall, nem bír mozogni, és nem tud beszélni. Fényekre jelez a szeme. Békéscsabára a speciális óvodába, kellene hordani, de az autónk régi és szinte mindig rossz. Az Alapítványoktól sok szép szavakat kaptunk, de ez sajnos nem sokat ér. A Családsegítő Központtól kapunk egy kis segítséget, amit köszönünk, de ez nekünk csepp a tengerben. Aki tud, segítsen rajtunk! Nagyon örülnénk, tartós élelemnek, krumplinak, almának, narancsnak, banánnak, tisztálkodási szereknek. Mivel a gyomrával, az emésztéssel is baj van, csak pépes ételt tud enni. Nagyon örülnénk, Danett Duett túró rúdinak. Ha valaki szívesen, szeretettel megajándékozna egy használt hinta ággyal, akkor ebben a jó időben kint napoztathatnánk. Egy szerető, halmozottan sérült gyermekekkel foglalkozó szakemberre, ápolónőre lenne szükségünk. A gyermekotthon egy-egy órára 2.5oo-/ó – Ft.-ért tudna kiküldeni Csabáról.  Sajnos a testvére is beteg. Ő csak asztmás, és tej érzékeny. Nagyon szeretem a gyerekeimet, semmi áron nem engedném el Kevinkét gyermekotthonba. Ő az enyém, és én így is nagyon szeretem. Biztosan érzi Ő is, hogy én nagyon szeretem. Könnyeimet rejtegetve búcsúzom, el a családtól. Dávidka édesanyja, valamennyi beteg gyermek érdekében a következőket mondja el. Gyermeknapon gondoljunk a beteg gyerekekre is, akik nem tudnak elmenni a Művelődési Ház, a Sportegyesület ünnepi rendezvényeire. Kevinke, Ferike, Dávidka, Pistike, Krisztián mindnyájan nagyon örülnének egy kis szeretetet csomagnak. Az én kisfiam is Danett Duett túró rúdinak örülne. Tudomásom szerint, kb. 10 sérült kisgyerek él Eleken.  Mi is nagyon örülnénk a Tanító néninek, /fejlesztő pedagógusnak/, aki megtanítja a beteg testrészt, egy picit is működni.  Aki tud, segítsen.   Valamennyi beteg kis.- és nagy gyerek szüleinek kívánunk erőt, türelmet, szeretet.
Rostásné Hotya Valéria

Rostásné Hotya Valéria: Ha, szól a szív

Egy belső hang, óh hadd legyek
Ott bent, mélyen a lelkedben
Szíved ajtaján zörgetek,
Én vagyok egy beteg kisgyerek.

Úgy szeretnék én is látni
Játszani, ugrándozni, szaladgálni,
Egyszer rossznak lenni,
Anyukám szeretlek, ezt elmondani,

De nem lehet, nekem nem
A betegségem, fel nem enged
Segítsetek, jó emberek,
Nekem minden pici jó, örömöt jelent,

Ha egyszer nagy leszek,
Ígérem, mindenkinél jobb leszek
Meghálálok mindent szépen
Édesanyám örömére 

Szélessávú hálózat kiépítése Eleken
Szabadkígyós, Elek és Csorvás települések önkormányzatai pályázatot nyújtottak be a Gazdasági és Közlekedési Minisztérium által meghirdetett „Szélessávú hálózat önkormányzatok általi kiépítésének támogatása Magyarország üzletileg kevésbé  vonzó településein” tárgyú Gazdasági Versenyképesség Operatív Program (GVOP) 4.4.2-es pályázati kiírásra, melyet nyertesnek ítélték, amelyben aktívan közreműködött az Eleki Polgármesteri Hivatal pályázatíró csoportja. A projekt rövid szakmai összefoglalója: A pályázat célja a szélessávú informatikai infrastruktúra kiépítése, amely keretében elsősorban egy csillagelvű gerinchálózati rendszer és több településen belüli helyi informatikai elosztóhálózat kerülne kialakításra, melyen egymás között ingyenesen tudnak kommunikálni (IP telefonon) a hálózatra csatlakozó vállalkozók, önkormányzatok, intézmények és magánszemélyek, illetve a rendszer biztosítja a nagysebességű kapcsolatot az országos gerinchálózat felé.
A jelen projekt keretében kialakításra kerülő pályázat az alábbi már meglévő rendszerelemekhez csatlakozik: Orosházi üzemeltető partner, az internet szolgáltatással foglalkozó Impulzus Kommunikáció Kft. és az OrosCom Kft. optikai kábelen csatlakozik a Pantel országos gerinchálózatra 100 Mbps sebességgel. Elek Önkormányzatához kapcsolódó beruházások: Az országos optikai gerinchálózatra nagy kapacitású felhordó-gerinccel csatlakozó OrosCom Dél-Békési műszaki központ és Eleki Önkormányzat érdekeltségébe tartozó település-kiszolgáló helyi társaság, Evi Kft. műszaki központja között nagy kapacitású távolsági mikrohullámú gerinckapcsolat (bruttó 8 millió Ft), amely az országos gerincre csatlakoztatja a települést. A településen belül 6 km hosszú informatikai törzsgerinc-kábelrendszer Qr540-es kábelből és optikai kábelből (bruttó 30 millió Ft), amely törzsgerincre a felhasználók szolgáltatói bekapcsolásokkal csatlakoztathatóak. Végezetül egy IP fejállomás (bruttó 12 millió Ft), amely fogadó kiszolgálóként a felhasználók csatlakozását, a szélessávú internettel és egyéb IP szolgáltatásokkal való fizikai kiszolgálást biztosítja. A  Szabadkígyós gesztorsága mellett megvalósuló pályázat pénzügyi adatai a következőképpen alakulnak: A pályázat teljes költségvetése: 210.000.000.- Ft
A támogatási összeg: 157.500.000.- Ft
A pályázati önerő összege: 52.500.000.- Ft
arlan

Hírek, röviden:
2006. január 1.-től, új vezetővel, de változatlan formában működik él és dolgozik a Magyar Vöröskereszt Helyi Szervezete. Az új vezető: Rocskár Jánosné A következő tájékoztatást adja: Még nagyon fiatalok, úgy mond, bébi korban vagyunk. A régiek munka stílusát követjük. Taglétszámunk: 100 fő.  Tagdíjunk minimális 100.- Ft évente. Április hónapban szerveztünk véradást. Nagyon szép létszámmal, 50.-en, jelentek meg, az önkéntes véradók.
Nagyon büszkék vagyunk, kiváló véradóinkra: Brindás Jánosné 65 szoros, Rocskár Jánosné 35. szoros, Bágy György 6o szoros, Pluhár István 3o szoros. Továbbra is nagyon fontosnak, tartjuk a véradás szervezését. Jelszavunk: Adj vért, életet adsz. Május hónapban, adományt kaptunk, amit széjjel osztottunk, tagjainknak. Várunk sorainkba, mindenkit, aki segíteni szeretne. Köszönjük a tartalmas bemutatkozást.
Rostásné Hotya Valéria

Boldog, boldog születésnapot
A Magyar Rákellenes Liga Helyi Szervezete 1. éves születésnapját ünnepelte.
Különleges volt, nem a betegséggel foglalkoztunk, kulturális programokkal ünnepeltünk.
Az Eleki Nyugdíjas Énekkar népdal „csokorjával” kezdtünk.  Pluhár László Polgármester Úr, köszöntötte a megjelenteket.
A Mester György Általános Iskola tanulói verseket, mondtak a szeretetről, családról. Köszöntötték az édesanyákat.
Együtt énekeltük a nyugdíjas énekkarral: A szeressük egymást gyerekek” című dalt.
Tóth Gyöngyi a Magyar Rákellenes Liga Helyi Szervezetének elnöke, beszámolójában hangsúlyozta: A daganatos betegségeknél legfontosabb a megelőzés. Itthon rákszűrő vizsgálatokat szerveztünk.
Az elmúlt évben, a több alkalommal is. A hölgyeinknek mellszűrő vizsgálatot. Az agyérkatsztrófa /strock/ megelőzésének, lehetőségéről kaptunk pontos információt a Szakorvostól. A helyes táplálkozás „tudományába” vezetett be, a diatetikus szakember.
A daganatos betegség megelőzésének, fontos kelléke a mozgás. Az elmúlt évben több alkalommal szerveztünk gyalog, ill. kerékpártúrát. Az egészségünk megőrzése, az életminőség javítása, mindnyájunk érdeke. Ezzel a céllal hívtuk meg a társszervezetek: mozgáskorlátozottak, cukorbetegek, egyesületeinek, valamint a Vöröskereszt vezetőit.
Nagyon jó a kapcsolatunk, a Magyar Rákellenes Liga Országos Szervezetével. Ők látnak el folyamatosan a daganatos betegségek megelőzéséről, a betegség gyógyításának lehetőségéről, az étrend kiegészítőkről
szóló nyomtatványokkal. Akit érdekel, nyugodtan vegyen az asztalról.- halottuk a jó tanácsot. Rendszeresen részt veszünk a beteg találkozókon. Az információt átadva segítünk. Minden két hétben fogadóórát tartunk. A Rákellenes Liga Eleki Szervezetének feladatául:
- a daganatos betegség megelőzését
- a rákszűrő vizsgálatok szervezését
- a beteg, és családjának segítését
folytatja, 2.-ik, és a további években is. Az ünnephez méltóan, szendvicset fogyasztottunk. Az első születésnapi „bulit” tortával, rajta tűzijátékkal, ünnepeltük. Köszönjük a tortát a helyi cukrászunknak: Mikló Csabának. Együtt énekeltük:  „Boldog, boldog születésnapot.” Kívánunk mindenkinek, erőt, jó egészséget.
Rostásné Hotya Valéria

Anyák napi köszöntő
Május első vasárnapján, ünneplőbe öltözött szívvel köszöntjük a legdrágábbakat: az édesanyákat, Nagymamákat, Dédikéket. Életet adtak nekünk, melynek minden örömét, boldogságát hordják egy életen át.  Minden édesanya tiszteletet érdemel, és nem csak ezen a napon. Valamennyiünknek a saját anyukája a legfontosabb, a legdrágább.  Anyukámnak, az Ő jóságára emlékezve, szívemből született az alábbi versem. Természetesen valamennyi édesanyát köszöntjük, ezzel a verssel.

Köszönet

Anyukám! Köszönet, mindenért
Mindenért, mihez kezed ért
Az életért, a boldog gyermek, évekért
A szeretetért, a jóságért, a nevelésért
A nevelésért, az iskoláztatásért, 
A sok jó tanácsért, a sírásért, a sok jó tanácsért,
A titokban adott megélhetési segélyért,
A megkötött pulóverekért,
Az unokák ringatásáért,
A magaviseleti osztályzásért
A nehéz helyzetekből való átsegítésért
Anyukám! Köszönet, mindenért
Mindenért, mihez szíved ért.
Rostásné Hotya Valéria

Rendőrségi hírek
A hirtelen jött melegfront rányomta a bélyegét a közlekedésre. Annyi sérüléses és sérülésmentes baleset történt az elmúlt hetekben, mint máskor egy negyedévben sem. A balesetek nagyrésze figyelmetlenségből adódott. Fokozott figyelmet kell fordítani a kereszteződésekben a bicikliseknek és az autósoknak egyaránt.
Jellemzően megnövekedett a családon belüli erőszakok száma. A szórakozó fiatalok (fák kitörése, egyéb dolgok) a fölösleges energiájukat a város „szépítésére” használják.
Több kisebb alkalmi lopás történt a városban (kerékpárok, szociális otthonból mosogatótálca stb.). A legkirívóbb eset volt R. I. cselekedete, ugyanis életveszélyes sérüléseket okozva megszurkálta barátnőjét – tudtuk meg Kiss Tibor alezredes úrtól.
Lantos Mihályné

Jeles napok májusban
Május 1. – a munka ünnepe, de a természet újjászületésének a szimbóluma is. Ilyenkor állítanak a legények májusfát annak a lánynak, akit kiválasztottak. A fát éjszaka vágták ki, és titokban állították fel a szeretett lány házánál. Többnyire szalagokkal, zsebkendőkkel, virágokkal, teli üveg borral díszítették fel. Eleken ma is hagyomány a májusfa kitáncolása.
Május 4.  –  Flórián napja
Ő a tűzoltók és a tűzzel dolgozók védőszentje volt.
Május 12. – Pongrác
Május 13. – Szervác
Május 14. – Bonifác
Ők ókeresztény vértanúk voltak, akik hitükért haltak meg.
Régi megfigyelés és tapasztalat szerint a tavaszi meleg időjárás május közepe felé hirtelen hidegre fordulhat; ezen a 3 napon.
Május 16. - Nepomuki Szent János napja
A gyónási titkot megőrző cseh vértanú ünnepe, akinek a szobra általában vizek közelében áll. A hajósok, vízimolnárok védőszentje volt.
Május 25. – Orbán napja
Orbán a szőlőtermesztők, kádárok, kocsmárosok patrónusa. A régi hagyomány a fagyosszentek közé sorolja. Az Orbán-napi hideg a szőlőnek árt leginkább.
Áldozócsütörtök -  Jézus mennybemenetelének ünnepe,
a húsvét utáni negyvenedik nap. Sok templom búcsúnapja.
Pünkösd – ezt az ünnepet a keresztény egyház annak emlékére tartja, hogy Jézus mennybemenetele után a Szentlélek leszállt az apostolokra. 
Nádor Mária

Tehetséggondozás a Dr. Mester György Általános Iskolában
Nincs szebb kihívás a tanításnál, a tudományok átadásánál. Ezért a pedagógusi hivatásnál nincs szebb, mert ők gyarapítják az emberi szellemet, oktatnak, tanítanak, nevelnek, formálják a tanítványaikat szépre és jóra. Ezt teszik az eleki pedagógusok is.
Lámpások Ők, -  Gárdonyit idézve - akik a növendékek előtt járnak, mint világító útmutatók és hívják, vonják magukhoz a tudásukat, értelmi képességeiket kibontakoztató diákokat. E rövid kitérő után a 2005/2006-os tanév eredményeiről számolunk be, melyek a pedagógusok áldozatos munkájával születtek meg. A tanulók az iskolai versenyeken kívül sok területi, megyei és még országos versenyeken is részt vettek.
Íme a legjobbak, tantárgyanként:

Helyesírás: Dávid Cseneg 5.b., Tokár Zoltán 6.a., Vári Csilla 7.b., Váradi Beáta 8.b.
Matematika: Gulyás Hanna 3.b., Korcsok Máté 3.b. (megyei 6. helyezett), Antal Erzsébet 5.b.
Rajz: Kristóffy Nikolett 4.a. (országos 8.helyezett)
Mesemondás: Gulyás Hanna 3.b., (a Sarkadon megrendezésre kerülő versenyen 100 versenyzőből elérte a megyei 5. helyezést)
Közlekedési ismeretek: Házse Mihály 4.a. (megyei 13.helyezett), Halasi Ádám 8.a.
Angol nyelv: Bellon Balázs 8.b., (megyei 2.helyezett)
Természetismeret: Dávid Csenge 5.b., (országos versenyre készül – május végén)
Fizika: Bellon Balázs 8.b., (megyei 5.helyezett)
Sakk: Schmidt György 4.c., Tamás Kornél 4.c., Gémes Péter 6.a., Gyöngyössy Mihály 6.c.
Számítástechnika: Van Vianen István 7.b., Krisán Péter 7.b., Bellon Balázs 8.b. (megyei 1. és országos 5. helyezést ért el)

Gratulálunk a legjobbaknak és szívből köszöntjük a város összes pedagógusát Dávid Csenge 5.b.osztályos tanuló versével:

PEDAGÓGUSNAP
Június elején a nyárnak kezdetén,
virágok nőnek a természet lágy ölén.
A gyerekek azokat csokorba szedik,
s a tanár nénit e napon meg is lepik.
Ez a nap csak egyszer van egy évben,
a tanárok is szeretik nagy részben.
Most nem az első a szakács, takács se a pap,
mert ez a PEDAGÓGUSNAP !
E napon hát köszöntsük tanárunkat boldogan, szeretve,
mert ő csiholt szikrát a butuska kis fejünkbe.
Nádor Mária 

Önök írták
Köszönjük a szerkesztőségbe küldött leveleiket, ezeket változatlan formában leközöljük, amennyiben nem tartalmaznak obszcén vagy személyiségi jogot sértő kijelentéseket és állításokat. Természetesen az itt leírt vélemény nem a szerkesztőség véleménye, a felelősséget a levél szerzője vállalja. Egy alkalommal lehetőséget biztosítunk az eltérő vélemény megjelentetésére, viszont nem szeretnénk hosszúra nyúló vitát e lap hasábjain előidézni.
(A szerkesztő)
Tisztelt Eleki Krónika Szerkesztősége.
Kérjük: tegyék közzé kérésünket, az Eleki Újságba. Hátha az illetékes válaszol, és végre orvosolja, problémánkat. Azon szerencsések közé tartozunk, akik még dolgozhatnak.
Gyulára ingázunk be mindennap.
Az a kérésünk, hogy a Volán busz, menjen le újtelepre.
Esőben végig ázzuk, ezt a két kilométeres utat. Fizikai munkát végzünk, fáradtak vagyunk, nehezünkre esik a gyaloglás.
A kerékpárunkat, félve hagyjuk a központba. Mindig akad, olyan „jó” ember, aki leereszti, esetleg ellopja.
Nemcsak mi, hanem a betegek, akik különböző kezelésekre mennek a szakrendelőbe is, kénytelenek fel gyalogolni.
Eddig 100 fő aláírással, kérelmet nyújtottunk, be a Volánnak. De itt kérésünk elakadt. Valószínű mélyen lapul az ügyintéző íróasztal fiókjába. 
Kérjük a Tisztelt Önkormányzatot, vegye „kezébe” az ügyünket.
Itthon Eleken nem tudunk dolgozni, nincs munkahely.
Köszönjük az intézkedést. 
Név, és cím a Szerkesztőségben